Diari Oficial de la Generalitat Valenciana


Sumari del DOGV 9393, del 28-07-2022 (2022/7035)

RESOLUCIÓ de 18 de juliol de 2022, del director general de Qualitat i Educació Ambiental, per la qual es concedeixen ajudes a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7035


Data del document
:   18-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 18 de juliol de 2022, del director general de Qualitat i Educació Ambiental, per la qual es concedeixen ajudes a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2021. [2022/7035]  
Vistes les sol·licituds d'ajudes per a potenciar actuacions de difusió de bones pràctiques ambientals en la gestió de residus, per a l'exercici 2021 presentades per associacions de defensa del medi ambient implantades a la Comunitat Valenciana, s'emet la present resolució, de conformitat amb els següents  
  
Antecedents de fet  
Primer. En dates compreses entre el 8 de novembre i el 3 de desembre de 2021 es van presentar sol·licituds de concessió de subvenció per a potenciar actuacions de difusió de bones pràctiques ambientals per a la gestió de residus d'acord amb la Resolució de 2 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2021.  
Segon. Al desembre de 2021, es van remetre requeriments d'esmena de documentació als associacions perquè completaren la documentació en el termini de deu dies.  
Tercer. El 23 de desembre de 2021, després de la finalització del termini per a presentar al·legacions, es va reunir la Comissió de Valoració. En aquesta reunió es van aprovar per unanimitat els informes tècnics emesos per l'òrgan instructor relatius a la constatació de les associacions que tenien els requisits per a ser possibles beneficiaris de les ajudes i les que no complien aquests requisits.  
Quart. El 4 de març de 2022, es va notificar una proposta de resolució provisional tant a les associacions possibles beneficiàries de les ajudes com a les possibles excloses per diferents motius perquè en deu dies hàbils al·legaren el que consideraren procedent.  
Als anteriors fets són aplicable els següents  
  
Fonaments de dret  
Primer. Ordre 10/2021, de 20 de juliol, de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes destinades a la difusió de bones pràctiques ambientals en la gestió de residus, concebudes per a associacions i fundacions de defensa del medi ambient amb implantació a la Comunitat Valenciana.  
Segon. Resolució de 2 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2021.  
Tercer. Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, estableix que la Direcció General de Qualitat i Educació Ambiental exerceix, entre altres, les competències en matèria de residus.  
Vist tot el que s'ha exposat anteriorment, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental, i reunida la Comissió de Valoració el 23 de desembre de 2021, s'emet la present, resolución  
  
Primer  
Concedir les ajudes a associacions de defensa del medi ambient amb implantació a la Comunitat Valenciana per a la difusió de bones pràctiques ambientals en matèria de gestió de residus, per a l'exercici de 2021, per un import total de 31.035,36 euros a les associacions sol·licitants que figuren en l'annex I juntament amb la quantia corresponent.  
Segon  
Desestimar les sol·licituds d'ajudes presentades per les associacions esmentades en l'annex II per les causes que s'hi indiquen.  
  
Tercer  
La concessió de les ajudes queda condicionada a la finalització de les actuacions objecte de l'ajuda i a la presentació de l'acreditació de la citada execució. L'associació beneficiària haurà de justificar el compliment del convingut mitjançant la presentació del compte justificatiu de despeses i de pagament de la totalitat de despeses originades per les actuacions subvencionades.  
  
Quart  
El termini màxim per a presentar la sol·licitud de pagament de la subvenció serà d'un mes a partir de l'endemà de la publicació de la resolució per la qual es concedisquen ajudes a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2021, i queda, per tant, sense efecte el termini de presentació de sol·licituds de pagament juntament amb el compte justificatiu de 15 de desembre de 2021 assenyalat en el resolc deu apartat 3 de la Resolució de 2 de novembre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a associacions i fundacions de defensa del medi ambient implantades a la Comunitat Valenciana, per a la difusió de bones pràctiques ambientals en la gestió de residus, per a l'exercici 2021, a causa de la impossibilitat material de realitzar aquesta presentació de sol·licitud i compte justificatiu en l'esmentat termini per haver transcorregut aquest.  
La presentació de la documentació justificativa s'aportarà electrònicament mitjançant el següent enllaç:  
https://www.gva.es/es/inicio/procedimientos'id\_proc=22967  
  
Cinqué  
De conformitat amb l'article 24.4 de la Llei 38/2003, de 17 de novembre, general de subvencions, de la informació que està en poder d'aquest òrgan instructor es desprén que les associacions beneficiàries compleixen tots els requisits necessaris per a accedir a aquestes.  
Contra les resolucions es podrà interposar recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà d'aquell en què tinga lloc la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos comptadors des de l'endemà de la seua notificació, de conformitat amb el que estableixen els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de juliol de 2022.- El director general de Qualitat i Educació Ambiental: Joan Piquer Huerga.  
  
  
ANNEX I  
Llista d'associacions i fundacions de defensa del medi ambient de la Comunitat Valenciana a les quals es concedeix l'ajuda per a la difusió de bones pràctiques ambientals en la gestió de residus, per a l'exercici 2021  
  
Data de la sol·licitud completa Entitat NIF Despesa elegible Ajuda  
08.11.2021 Recicla-Alicante V76295968 57.868,36 10.000,00  
03.12.2021 Interpreta Natura X67671498 13.364,00 10.000,00  
05.12.2021 Camp a la taula H96240131 3.794,20 3.035,36  
21.12.2021 Ecologistas eA - La Serrania G-97060685 10.000,00 8.000,00  
 Total 31.035,36  
  
  
ANNEX II  
Llista d'associacions i fundacions de defensa del medi ambient de la Comunitat Valenciana a les quals es desestima l'ajuda per a la difusió de bones pràctiques ambientals en la gestió de residus, per a l'exercici 2021  
  
Entitat NIF Motiu  
Amigos del cerezo Y19382885 Actuació no inclosa en l'objecte de la convocatòria (Base primera 1 i 3) encara que té tota la documentació.  
Arquitectura sin fronteras N73617905 Associació no inscrita en el Registre d'Associacions de la Comunitat Valenciana (Base segona 1. a)  
Coordinadora per a la protecció de les moles Q14249817 Ha desistit de la seua sol·licitud  
UNAE S71180046 No arriba el cost mínim de l'actuació subvencionable (Base sisena)  
Associació projectes d'ocupació i desenvolupament Camp de Túria K42066429 Actuacions programades i no executades durant l'exercici 2021 (Apartat deu 3)